Ալքիմիկոսը

«Ալքիմիկոսը» (), բրազիլացի գրող և բանաստեղծ Պաուլո Կոելիոյի վեպն է։ Առաջին անգամ տպագրվել է 1988 թվականին։ Բնագիրը գրվել է պորտուգալերեն և թարգմանվել է շուրջ 67 լեզուներով։ Վեպում Ալքիմիկոսը հետևում է երիտասարդ հովիվ Սանտիագոյին, ով ճանապարհորդում է դեպի Եգիպտոս՝ գտնելու իր երազանքների գանձը։

Գիրքը ամենաշատ վաճառվող գրքերից է ամբողջ աշխարհում։ Ավելի քան 65 միլիոն օրինակ վաճառվել է աշխարհի 56 լեզուներով։ Գրանցվել է Գինեսի ռեկորդների գրքում՝ որպես հեղինակի կենդանության օրոք ամենաշատ թարգմանված գիրք։ Հայերեն առաջին թարգմանությունը 2002 թվականին, կատարել է գրող, հրապարակագիր, թարգմանիչ Արտակ Վարդանյանը (Գրական թերթ, նոյեմբերի 1, 2002)

Սյուժե 

Գրքի գլխավոր հերոսը հովիվ Սանտիագոն է, ով ապրում է Անդալուսիայում։ Մի օր Սանտիագոն երազ է տեսնում, որը դրդում է նրան հասնել եգիպտական բուրգերին, որպեսզի գանձ գտնի։

Ծեր գնչուհին գանձի 10 տոկոսի դիմաց մեկնում է երազը։ Հետո երիտասարդ ճամփորդը հանդիպում է Սալիմի արքա Մելքիսեդեկին, ով իրեն համոզում է ուղևորվել Եգիպտոս, և տալիս է երկու քար՝ Ուրիմ և Թումիմ, որոնք դժվար որոշում ընդունելիս կօգնեն գտնել ճիշտ պատասխանը։

Այսպես Սանտիագոն վաճառում է իր ոչխարները և ուղևորվում դեպի Աֆրիկա։ Նա կորցնում է իր ամբողջ կարողությունը և ստիպված է լինում աշխատել մի վաճառականի մոտ։ Աշխատած գումարով ուղևորվում է դեպի եգիպտական բուրգեր։ Էլ Ֆայում անապատի օազիսում գտնում է Ալքիմիկոսին։

Ալքիմկոսը սովորեցնում է Սանտիագոյին ճանաչել «աշխարհի ոգին», պատմում է ալքիմիայի մասին և օգնում առաջ գնալ իր ճակատագրի ճանապարհով։ Նա սիրահարվում է Ֆաթումային։ Սանտիագոն գանձը գտնում է ոչ թե Եգիպտոսում, այլ իր հայրենիք Իսպանիայում։

Կերպարներ 

 Սանտիագո - Գլխավոր հերոս։ Ծնվել էր փոքրիկ Անդալուսիա քաղաքում ու երազում էր ճանապարհորդելու մասին։ Մի օր նա հայտնում է իր ցանկությունը հորը և նրանից թույլտվություն ստանում հովիվ դառնալ՝ հույս ունենալով այդպես ճանապարհորդել։ Մի գիշեր ավերված եկեղեցում երազ է տեսնում, որում մի փոքրիկ տղա հերոսին ցույց է տալիս եգիպտական բուրգերի մոտ թաղված գանձի վայրը։ Օրեր անց Թարիֆում մի խորհրդավոր մարդ Սանտիագոյին ուղարկում է Եգիպտոս իր գանձի ետևից։ Սանտիագոն այն մեկն է, ով նպատակ ունի կերտելու Սեփական Առասպելը։ Իր անձի ազատությունը շատ կարևոր էր համարում. ահա ինչու դարձել էր հովիվ։ Վերջում նա հասկանում է, որ ապահով խաղալը ավելի վտանգավոր է իր ազատության համար, քան ռիսկի դիմելը։
 Մելքիսեդեկ - Սալիմի արքա, խորհրդավոր ճանապարհորդ։ Հենց Մելքիսեդեկն է Թարիֆում Սանտիագոյին խորհուրդ տալիս ուղևորվել Եգիպտոս։ Պատմում է երիտասարդ ճանապարհորդին Աշխարհի Հոգու և Սեփական Առասպելի մասին։ Մելքիսեդեկը հանդիպել էր հենց այն մարդկանց, ովքեր փորձում էին ապրել Սեփական Առասպելով, նույնիսկ եթե նրանք չգիտեին դա։ Իր և Սանտիագոյի հանդիպման ժամանակ հերոսին տալիս է կախարդական քարեր՝ Ուրիմն ու Թումիմը։
 Խանութպան - Վաճառական Թանժիերում։ Ճանապարհորդության ընթացքում Սանտիագոյին կողոպտում են, և նա ստիպված է լինում որոշ ժամանակ աշխատել ապակեղենի խանութում։ Խանութի տերն իր անձնական կարծիքն ունի կյանքի և երազանքների մասին, բայց խորհուրդ է տալիս Սանտիագոյին չհանձնվել և չվերադառնալ հայրենիք։
 Անգլիացի - Սանտիագոն միանում է մի քարավանի, որն ուղևորվում էր դեպի Էլ Ֆայում օազիս։ Քարավանի հետ Էլ Ֆայում էր մեկնում մի անգլիացի, ով մեծ ցանկություն ուներ հայտնի ալքիմիկոսի աշակերտը դառնալու։ Անգլիացին լսել էր Էլ Ֆայումում ապրող 200 տարեկան ալքիմիկոսի մասին, ով ունակ էր ցանկացած մետաղը ոսկի դարձնել։ Սահարան կտրելու ընթացքում Սանտիագոն ավելի խորն է ուսումնասիրում ալքիմիան, անգլիացու գիրքը մանրամասն ուսումնասիրելու շնորհիվ։
 Ֆաթիմա - Էլ ֆայում օազիսում ապրող գեղեցիկ աղջնակ։ Սանտիագոն սիրահարվում է նրան, և նրանք շաբաթներ շարունակ ամեն օր զրուցում են։ Սանտիագոն Ֆաթիմային ամուսնության առաջարկություն է անում, բայց աղջիկը մերժում է ցանկանալով, որ տղան սկզբից ստեղծի իր Սեփական Առասպելը և հետո նոր միանա իր հետ։
 Ալքիմիկոս - Էլ Ֆայում օազիսի բնակիչ, շատ զորեղ ալքիմիկոս։ Սանտիագոն ծանոթացել է նրա հետ անգլիացու շնորհիվ։ Ալքիմիկոսը տիրապետում է երկարատև կյանքի դեղին և փիլիսոփայական քարին։

Մեջբերումներ վեպից

Հեղինակի մասին 

Պաուլո Կոելիո (, ծնվ. օգոստոսի 24, 1947, Ռիո դե Ժանեյրո), բրազիլացի գրող և բանաստեղծ։ Դեռ վաղ հասակից նա մեծ սեր է տածել գրականության և ժուռնալիստիկայի հանդեպ։ Կիսատ է թողել համալսարանական կրթությունը, որ զբաղվի սիրելի գործով։ Մի շարք հայտնի վեպերի հեղինակ է, այդ թվում՝ «Հրաշագործի օրագիրը», «Ալքիմիկոսը», «Վալկիրիան», «Մակթուբը», «5-րդ սարը», «Վերոնիկան որոշում է մահանալ», «Տասնմեկ րոպե» և այլն։

Տես նաև Պաուլո Կոելիոյի այլ վեպեր 
 Վերոնիկան որոշում է մահանալ
 Տասնմեկ րոպե

Ծանոթագրություններ

Արտաքին հղումներ 

 Ալքիմիկոսը գրապահարանում

1988 գրքեր
Արկածային վեպեր
Բրազիլական ֆենտեզի վեպեր
Պաուլո Կոելիոյի ստեղծագործություններ